شەفەق نیوز/ ئامار قوربانیەیل لافاو و رمیانەیل بەرازیل رەسیە زیاتر لە ١٥٠ کەس و ٢٧ مناڵ هاناویان، دۊای پەیاکردن تەرمەیل نوویگ لەژیر خەڕگ لە شار بیتروپپلیس.
ئمڕوو شەممە،  زیاتر لە ٥٠٠ ئەندام رزگارکردن وەگەرد هەلیکۆپتەر و ئامێر و سەگ ٠ۆلیسی لە مینەکردن وەردەوامە، هەرچەن دەرفەت پەیاکردن زنیەیلیگ کەمە.
لە گەڕەک ئەلتو سیرا ک خورمیان خەڕگەگە نزیکەی ٨٠ ماڵ قۊت دا.
لەشۊنیگ تر لەناوڕاس شارەگە، ئەسر پڕ چەو کەسەیلیگ لەناو یەک بنەماڵە پڕەو کرد، هەنای ئەندامەیل رزگاکردن لەژیر یاگ ماڵیگ مینەی داڵگ چوار مناڵ کردن، دۊای پەیاکردن تەرم باوگەگە وەگەرد دوو مناڵ.
دەسەڵاتەیل ناوچەگە ئۊشن کەڵەکەی خەڕگ و رمیاگەیل جیگر نییە، ئەراوە مینەکردنگە وە ئامێر ئەنجام دریەێد.
